Primarul din Urziceni a interzis o librărie ambulantă pe motiv că are "deja librării în oraș".
Primarul din Urziceni a interzis o librărie ambulantă la el în oraș. "Avem deja librării în oraș", a motivat primarul. România e ultima în UE la consumul de carte.
România e pe ultimul loc în UE la consumul de carte și are cele mai puține librării pe cap de locuitor. Cu toate astea, există un primar care se laudă că are prea multe librării și biblioteci la el în oraș. Acesta e răspunsul primit de cei de la Humanitas, care au vrut să ducă o rulotă cu cărți în Urziceni. Primarul a refuzat să le dea aviz motivând că "pe raza localității funcționează librării. De asemenea, în localitate există o bibliotecă municipală, iar școlile și liceele au biblioteci proprii".